CELEX: 62015TN0763
Language: hr
Date: 2015-12-31 00:00:00
Title: Predmet T-763/15: Tužba podnesena 31. prosinca 2015. – Sony Optiarc i Sony Optiarc America protiv Komisije

14.3.2016   
            
            
               HR
            
            
               Službeni list Europske unije
            
            
               C 98/48
            
         Tužba podnesena 31. prosinca 2015. – Sony Optiarc i Sony Optiarc America protiv Komisije
   (Predmet T-763/15)
   (2016/C 098/63)
   Jezik postupka: engleski
   
      Stranke
   
   
      Tužitelji: Sony Optiarc, Inc (Atsugi, Japan), i Sony Optiarc America, Inc (San Jose, Sjedinjene Američke Države) (zastupnici: N. Levy i E. Kelly, Solicitors, i R. Snelders, odvjetnik)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi odluku Komisije od 21. listopada 2015. u predmetu AT.39639 – Optical Disk Drives o postupku na temelju članka 101. UFEU-a i članka 53. Sporazuma o EGP-u u dijelu u kojem se odnosi na tužitelje;
            
         
               —
            
            
               podredno, u izvršavanju svoje neograničene nadležnosti, umanji kazne nametnute tužiteljima u skladu s tom odlukom; i
            
         
               —
            
            
               naloži Komisiji snošenje pravnih i ostalih troškova tužitelja i troškova u vezi s ovim predmetom.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog navodi da pobijana odluka sadrži pogrešku koja se tiče činjenica i prava jer utvrđuje da su tužitelji sudjelovali u povredi članka 101. UFEU-a s obzirom na cilj.
               
                           —
                        
                        
                           Dokaz naveden protiv tužitelja nedovoljan je da podrži utvrđenje da su tužitelji sudjelovali u jedinstvenoj i trajnoj povredi članka 101. UFEU-a s obzirom na cilj.
                        
                     
                           —
                        
                        
                           Podredno utvrđenje odluke prema kojem su tužitelji sudjelovali u odvojenim povredama članka 101. UFEU-a s obzirom na cilj nije dokazano i krši tužiteljevo pravo na obranu jer je prvi put spomenuto u odluci.
                        
                     
         
               2.
            
            
               Drugi tužbeni razlog navodi, podredno, da pobijana odluka sadrži pogrešku koja se tiče činjenica i prava te se temelji na nedostatnom obrazloženju.
               
                           —
                        
                        
                           Odluka griješi u dvostrukom uračunavanju prihoda koje su tužitelji prenijeli drugom adresatu odluke.
                        
                     
                           —
                        
                        
                           Odluka sadrži grešku jer propušta priznati značajno ograničenije postupanje tužitelja u usporedbi s određenim drugim adresatima i stoga na tužitelje propušta primijeniti niži koeficijent težine povrede i niži dodatni iznos i/ili popust zbog olakšavajućih okolnosti.